CELEX: 62015CN0543
Language: et
Date: 2015-10-19 00:00:00
Title: Kohtuasi C-543/15: Eelotsusetaotlus, mille on esitanud Conseil d’État (Prantsusmaa) 19. oktoobril 2015 – Association nationale des opérateurs détaillants en énergie (ANODE) versus Premier ministre, Ministre de l’Écologie, du Développement durable et de l'Énergie

18.1.2016   
            
            
               ET
            
            
               Euroopa Liidu Teataja
            
            
               C 16/18
            
         Eelotsusetaotlus, mille on esitanud Conseil d’État (Prantsusmaa) 19. oktoobril 2015 – Association nationale des opérateurs détaillants en énergie (ANODE) versus Premier ministre, Ministre de l’Écologie, du Développement durable et de l'Énergie
   (Kohtuasi C-543/15)
   (2016/C 016/23)
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d’État
   
      Põhikohtuasja pooled
   
   
      Kassaator: Association nationale des opérateurs détaillants en énergie (ANODE)
   
      Vastustajad: Premier ministre, Ministre de l’Écologie, du Développement durable et de l'Énergie
   
      Eelotsuse küsimused
   
   Kas Euroopa Liidu toimimise lepingu artikleid 34 ja 36 tuleb tõlgendada nii, et nad keelavad elektrisektoris kehtestada sellist võimsuskohustuse mehhanismi, nagu käsitletakse põhikohtuasjas, mida on kirjeldatud eelkõige käesoleva otsuse punktides 1, 15 ja 17–19?
   Täpsemalt,
   
               a)
            
            
               kas hoolimata sellest, et mehhanismi kohaselt tasutakse võimsuste eest ainult nende võimaliku kasutatavuse, mitte tegeliku tootmismahu järgi, ja pidades silmas ühenduste mõju arvessevõtmist tarnijate kohustuste kindlaksmääramisel, mis võib nõrgendada põhjuslikku seost mehhanismist välismaiste võimsuste väljajätmise – mida näeb ette dekreet – ja piirava mõju vahel, mida see võib investorite rahapaigutusotsuste ja tarnijate varustamisotsuste kaudu avaldada piiriülesele elektrikaubandusele, tuleb ELTL artiklit 34 tõlgendada nii, et selline välistav meede on sellega vastuolus?
            
         
               b)
            
            
               Kas võttes arvesse, kuidas on arenenud Euroopa õiguslik raamistik, mis reguleerib elektrienergia siseturgu, saab ühe liikmesriigi elanikkonnale elektrienergia varustuskindluse pakkumise eesmärk kuuluda ELTL artiklis 36 ette nähtud mõiste „avalik julgeolek” alla?
            
         
               c)
            
            
               Milliste kriteeriumide abil saab kontrollida, kas arvestades muu hulgas kaalutlusruumi, mis on liikmesriikidele oma elektrienergia varustuskindluse tagamise poliitika kindlaksmääramisel jäetud, võib turupõhine ja detsentraliseeritud võimsuskohustuse mehhanism, mis sisaldab meedet, mis jätab Euroopa elektrituru praeguses seisus välismaised võimsused välja, kompenseerides seda ühenduste arvessevõtmisega tarnijate kohustuste kindlaksmääramisel, vastata ELTL artikli 36 kohaldamiseks nõutavale proportsionaalsuse tingimusele?